**K É R E L E M**

**tüzelőanyag települési támogatás** **igényléséhez**

Kérelmező neve:

Kérelmező lakóhelye:

Kérelmező tartózkodási helye:

Kérelmező születési helye, ideje:

Kérelmező anyjának leánykori neve:

Kérelmező Társadalombiztosítási Azonosító Jele (TAJ száma):

Kérelmező telefonszáma:

***A megfelelő részeket kérjük aláhúzni!***

**I. Kérem, hogy a képviselő-testület a tüzelőanyag települési támogatás** **iránti kérelmemet támogassa, mert**

1. A szociális igazgatásról és a szociális ellátásokról szóló 1993. évi III. törvény szerinti

a. **aktív korúak ellátásá**ra vagyok jogosult.

b. **időskorúak járadéká**ra vagyok jogosult.

c. **települési támogatás**ra vagyok jogosult (lakásfenntartási).

2. A gyermekek védelméről és a gyámügyi igazgatásról szóló 1997. évi XXXI. törvényben szabályozott **halmozottan hátrányos helyzetű gyermek**et nevelő szülő vagyok.

**II. Kérem, hogy a képviselő-testület a tüzelőanyag települési támogatás iránti kérelmemet méltányosságból támogassa, mert**

1. a gyermekek védelméről és a gyámügyi igazgatásról szóló 1997. évi XXXI. törvényben szabályozott **rendszeres gyermekvédelmi kedvezményben részesülő gyermek**et nevelő szülő vagyok.

2. a háztartásomban az **egy főre jutó nettó jövedelem** az öregségi nyugdíj mindenkori legkisebb összegének 150 %-át (jelenleg **42.750 Ft.) nem haladja meg.**

**III. Lakásom fával részben vagy egészben**

**fűthető / nem fűthető.\***

**IV. Lakóhelyem, -és amennyiben van, akkor a tartózkodási helyem is-**

**Csurgón található / nem Csurgón található.\***

Dátum:………………………………

 ………………………………..

 Aláírás

\*Kérjük a megfelelőt aláhúzni

**Tájékoztató Tüzelőanyag települési támogatás** **igényléséhez szükséges kérelem kitöltéséhez**

Tájékoztatom, hogy tüzelőanyag települési támogatásra kizárólag a kérelem formanyomtatvány I. és II. pontjában meghatározott ellátásokat kapó, illetve a II. 2. pontban foglalt feltételeknek megfelelő csurgói lakos jogosult, akinek lakása részben vagy egészben fával fűthető.

**I. 1. a. pont** **aktív korúak ellátása:** ide tartozik a foglalkoztatást helyettesítő támogatás, egészségkárosodási és gyermekfelügyeleti támogatás. Ezeket az ellátásokat a Somogy Megyei Kormányhivatal Csurgói Járási Hivatala állapítja meg. Amennyiben Ön ilyen ellátásban részesül, kérjük, kérelméhez csatolja az ellátást megállapító határozat másolatát, vagy a Csurgói Járási Hivatal igazolását.

**I. 1. b. pont időskorúak járadéka:** Felhívom a figyelmet, hogy az időskorúak járadéka ellátás és az öregségi nyugdíj ellátás nem ugyanaz, ennél a pontnál csak az időskorúak járadékában részesülők jogosultak tüzelőanyag települési támogatásra. Ezt az ellátást a Somogy Megyei Kormányhivatal Csurgói Járási Hivatala állapítja meg. Amennyiben Ön ilyen ellátásban részesül, kérjük, kérelméhez csatolja az ellátást megállapító határozat másolatát, vagy a Csurgói Járási Hivatal igazolását.

**I. 1. c. pont települési támogatás:** ide tartozik „lakásfenntartási” települési támogatás, melyet a Csurgói Közös Önkormányzati Hivatal Jegyzője 1 évre állapít meg. Nem tartozik ide a polgármester által megállapított rendkívüli települési támogatás. Amennyiben Ön „lakásfenntartási” települési támogatásban részesül, kérjük, kérelméhez csatolja az ellátást megállapító határozat másolatát, vagy a Csurgói Közös Önkormányzati Hivatal igazolását. (Hatósági Iroda, ügyintéző: Vargáné Papp Ágnes)

**I. 2. pont halmozottan hátrányos helyzetű gyermek:** ide tartozik a halmozottan hátrányos helyzetű gyermek (HHH), ezt az ellátást a Csurgói Közös Önkormányzati Hivatal Jegyzője 1 évre állapítja meg. Nem tartozik ide a hátrányos helyzetű gyermek (HH). Amennyiben Ön halmozottan hátrányos helyzetű gyermeket nevel, kérjük, kérelméhez csatolja az ellátást megállapító határozat másolatát, vagy a Csurgói Közös Önkormányzati Hivatal igazolását. (Hatósági Iroda, ügyintéző: Hunyadiné Vida Kármen)

**II. 1. pont rendszeres gyermekvédelmi kedvezményben részesülő gyermek:** ide tartozik a rendszeres gyermekvédelmi kedvezményben részesülő gyermek, ezt az ellátást a Csurgói Közös Önkormányzati Hivatal Jegyzője 1 évre állapítja meg. Amennyiben Ön, rendszeres gyermekvédelmi kedvezményben részesülő gyermeket nevel, kérjük, kérelméhez csatolja az ellátást megállapító határozat másolatát, vagy a Csurgói Közös Önkormányzati Hivatal igazolását. (Hatósági Iroda, ügyintéző: Hunyadiné Vida Kármen)

**II. 2. pont az** **egy főre jutó nettó jövedelem** **42.750 Ft-ot nem haladja meg:** tüzelőanyag települési támogatásra pályázhat az a személy, akinek a háztartásában az egy főre jutó nettó jövedelem 42.750 Ft-ot nem haladja meg. Ha Ön az egy főre jutó alacsony jövedelem okán nyújt be pályázatot, akkor szíveskedjen csatolni kérelméhez a 10/2019. önkormányzati rendelet 4. melléklete szerinti kitöltött, aláírásával ellátott adatlapot. Az adatlaphoz csatolni kell a kérelmezővel közös háztartásban lakó személyek jövedelméről szóló igazolásokat. A 16. életévüket betöltött tanulók/hallgatók esetén iskolalátogatási igazolást szükséges csatolni. Az öregségi nyugdíj összegének igazolására a zöld színű, minden év elején a nyugdíjasoknak megküldött igazolás alkalmas. A nyugdíjszelvény önmagában a nyugdíj összegének igazolására nem alkalmas.

**III. Lakás fával fűthetősége:** Kizárólag az részesülhet tüzelőanyag települési támogatásban, akinek lakása részben, vagy egészben fával fűthető. Kérjük, hogy a kérelem nyomtatványon aláhúzással jelölje, hogy az Ön ingatlana fával fűthető-e.

**IV. Csurgó lakóhely és tartózkodási hely:** Kizárólag az részesülhet tüzelőanyag települési támogatásban, akinek lakóhelye, -és amennyiben van, akkor a tartózkodási helye is- Csurgón található. Kérjük, hogy a kérelem nyomtatványon aláhúzással jelölje, hogy Ön a fenti feltételeknek megfelel-e.

A támogatás megállapítása **kérelemre indul**. A tüzelőanyag települési támogatásra vonatkozó kérelmet 10/2019. önkormányzati rendelet 3. melléklete szerinti **formanyomtatványon kell benyújtani a Csurgói Közös Önkormányzati Hivatalhoz**.

A kérelem és a hozzá tartozó mellékletek (valamint a II. 2. pont szerinti ellátás esetén az adatlap és mellékletei) benyújtására február 3. napjáig van lehetőség.

A fenti határidő jogvesztő, **a képviselő-testület a február 3-ig beérkezett dokumentumok alapján dönt.** **A hiányosan benyújtott kérelmek elutasításra kerülnek.**

Tájékoztatom, hogy ingatlanonként egy háztartás részesülhet támogatásban.

A kérelem formanyomtatvány a Csurgói Közös Önkormányzati Hivatal portáján is átvehető.